
♦ ( AKTUELT ) * 

★ 

(Ought to be translated) 

NI — OTTE — SYV — SEKS — FEM — FIRE 

— TRE — TO — EN — NUL —! Disse tal be¬ 
tød nedtællingen af John H. Glenn jr.’s raket, da 
han som det første intelligente forsøgsdyr i den 
vestlige verden sad øverst oppe og ventede på . . . 
ja, på hvad? 

Det var en sindsoprivende oplevelse. Denne ned¬ 
tælling kunne betyde Glenns død, eller den kunne 
betyde et nyt og meget, meget stort skridt fremad i 
rumforskningen. Gud være lovet, at det blev det 
sidste. 

Dagene, der gik forud, var spændende. Man så 
pludselig den ellers så flegmatiske amerikaner, for 
hvem livet normalt kun drejer sig om penge, biler, 
mad og drinks, forandre karakter. Han ligesom våg-i 
nede til dåd; han havde ligesom fået noget at tæn¬ 
ke på. Man diskuterede, og man livede op. — Da¬ 
gene gik. Den ene udsættelse afløste den anden. 
Men hver morgen, når raketten skulle fyres af, var 
der pakket foran fjernsynsapparaterne. Spændingen 
var næsten uudholdelig den sidste morgen, da det 
så ud til, at nu skulle det ske. 

Kæberne bearbejdede tyggegummiet i et tempo, 
man normalt ikke ser, og den ellers så snakkesalige 
amerikaner var tavs — bleg, men fattet. 

Og så skete det! — Når først tidspunktet er der, 
så sker tingene så hurtigt, at man næsten ikke kan 
fatte det. Pludselig var det X H- i minut, X *■?“ 
30 sekunder, X -i- 20, X -i- 10, NI — OTTE — 
SYV — SEKS — FEM — FIRE — TRE — TO 

— EN — NUL — BRAGET, RØGEN, ILDEN — 
TAVSHED. Der var en bøn på alles læber: 
Hjælp ham; lad ham leve! Gid det må gå godt! 

En brøkdel af et sekund kan være afstanden mel¬ 
lem liv og død. Døden kom ikke til orde denne 
gang. 

Der på den klare, subtropiske himmel rasede et 
brølende uhyre af sted mod de uendelige vidder, 
hvortil tidligere kun „englene“ havde adgangskort 

— udstedt af Vorherre! 


Glenns adgangskort var i orden; døren stod åben. 
På få timer hvirvlede et fnug af et menneskelegeme 
gennem de tyste sfærer og høstede på sin vej viden 
af et omfang, som vi, når det engang bliver offent¬ 
liggjort, næppe kan fatte! 

Der var mange interessante detailler at iagttage 
for den vågne tilskuer og tilhører. Indtrykkene var 
dog for det meste for korte til, at det er muligt at 
beskrive dem her, men det var virkelig interessante 
og talende detailler, og der var slet ikke så få. Et 
par af disse „tildragelser" kan vist godt nævnes, 
uden at det bliver opfattet forkert af andre end den 
stupide „flok" derhjemme! 

„Jeg ser meget skarpe lys — som lyskugler — 
lige uden for mit vindue", var en af de bemærk¬ 
ninger, som smuttede forbi censuren i „Mercury 
Control" på originaludsendelsen. Under genudsen¬ 
delsen var den der ikke! 

En vis overgang blev Glenn gang på gang af¬ 
brudt, lige når han var begyndt at tale; somme ti¬ 
der et par sekunder, somme tider helt op til 10 
sekunder. Speakeren fra TV meddelte lidt senere 
— tydeligt opfordret dertil — at man måske havde 
bemærket, at der var små ophold i Glenns trans¬ 
missioner. „Det skyldes", sagde han, „at der ikke 
tales i disse perioder". — Det er alt sammen i den 
skønneste orden; det pudsige var blot, at hver tavs¬ 
hedsperiode blev afsluttet med et: „Roger!" fra 
„Mercury Control". „Roger" betyder „forstået”! el¬ 
ler „opfattet”!! Og der var flere andre „små" 
uoverensstemmelser — som heller ikke var der un¬ 
der nogen af genudsendelserne! 

Nå, det er et nødvendigt onde, som vi vil være 
nødt til at finde os i en tid endnu; og vi må være 
glade og tilfredse med de små ting, som vi bliver 
vidne til under kommende afskydninger — hvis vi 
fortsat kan regne med originalbilleder og -lyd. 

Det var meget spændende minutter, da Glenn 
anden gang nærmede sig den amerikanske vestkyst, 
og man skulle træffe afgørelsen om en omgang 
mere. Der var flere advarselslys på, og Glenn måtte 
styre raketten selv, fordi den automatiske kontrol 
ikke virkede. 

„Mercury Control" besluttede sig til en tredje 
omgang. Man åndede lettet op: Så går det godt; så 
er der ingen fare! — Alt er relativt! Et uendeligt 
faremoment dukkede snart op i horisonten, nemlig 

det område, hvor tilbagekomsten til atmosfæren 
skulle finde sted — med efterfølgende udløsning af 
faldskærmen — og landingen. 

Endnu en gang gik det hele så hurtigt, at det 
ikke var til at følge med: Tilbagekomsten er påbe¬ 
gyndt — faldskærmen skulle nu være i funktion — 
han ville ramme vandet inden for de næste to mi¬ 
nutter ! 

Har nogen set rumkapslen eller faldskærmen? 
Spørgsmålene svirrede. TV var lige ved at miste 
kontrollen med de mange hjælpeled. Så var der 
bare tavshed — dyb, dramatisk tavshed. Så kom 
den første melding: Trækskærmen observeret af ra¬ 
dar! Hvad med faldskærmen? Ingen svar. Men en 
meddelelse om, at kapslen nu under alle omstæn¬ 
digheder var landet på vandet. 

Endelig meddelelse fra et krigsskib: Kapslen ob¬ 
serveret; vi er på vej. — Næste melding: Kapslen 
befinder sig nu på dækket; John har det godt. 

Pyha! 

Nu er det fredag den 24. februar. Morgenaviser¬ 
ne er fulde af beretninger om og kommentarer til 
Glenns flyvning. Artiklerne er at finde under glade 
overskrifter som: 

„Glenns fascinerende beretning om rumflyvningen 4 *. 
„Glenn hyldes af enorme menneskemængder**. 
„Amerika byder rumhelten velkommen tilbage**. 

På forsiden af „THE MOBILE REGISTER** om¬ 
tales pressekonferencen, hvor Glenn bl. a. blev 
spurgt om de mystiske lys, han observerede. Dei 
står at læse: 

Citat: „Han kiggede ned i kabinen for at kon¬ 
trollere et instrument, og da han så op igen, „var 
det som at se på en helt ny stjernehimmel**. Stjerne¬ 
himlen viste sig at være nogle mystiske partikler, 
som i lyset af den opkommende sol „var klart gul- 
ligt-grønne — som en ildflue på en mørk nat“. 
UKENDT FOR VIDENSKABEN. 

Disse partikler, ukendte for videnskaben, var pla¬ 
ceret omkring 6—10 fod fra hinanden (2—3 me¬ 
ter). Når én af dem kom op imod hans vindue, 
og han kunne se dem i sollyset, så den ud til at 
være hvid og omkring 3/8 tommer (VS-tommer) 
bred. Astronauten sagde, at han ikke anede, hvad 
de var!“ — Citat slut. 

Da vi ikke sad ved Glenns side, kan vi endnu 
ikke sige, hvad det var, han så; men vi kan sige, 


hvad det kunne være, nemlig „telemeterskiver"! 
Oplysninger om, hvad fænomenet var, vil tilgå med¬ 
lemmerne eller blive offentliggjort her i bladet — 
afhængigt af oplysningens karakter — lige så snart 
oplysningerne foreligger. 

Lad os alle glæde os over det fine resultat, og 
lad os håbe, at russerne snart må gøre deres ekspe¬ 
rimenter med mennesker og rumskibe til en men¬ 
neskehedens sag, så vi også kan følge deres an¬ 
strengelser, kampe, angst og glæde på nærmeste 
hold. 

Gid Glenns manende ord til pressen må blive 
forstået af dens sensationshungrende medlemmer: 
Citat: „Det er mit ønske, at pressen vil koncen¬ 
trere sig mere om den videnskabelige betydning af 
flyvningen end om private ting som f. eks. min ko¬ 
nes hat“. Citat slut. 

— Videnskaben er på vej nu. En enkelt eller et 
par afskydninger mere af samme slags, og stormag¬ 
terne bliver tvunget til samarbejde — og afrust¬ 
ning ! 

H. C. 

(Eftertryk i uddrag forbudt). 


Verdensrummet fuldt af liv? 

12. december 1958. 

Den sovjetiske filosof, diplomfysiker og bioastro¬ 
nom, indehaver af 11 videnskabelige udmærkelser, 
professor Masimirij Vogobuschno, medlem af det 
videnskabelige akademi, betegnede i en opsigtsvæk¬ 
kende artikel offentliggjort i tidsskriftet „Neue 
Technik** det som „typisk småtskårethed i en del af 
den ufuldkomne jordiske forskning** at betegne pla¬ 
neterne og Månen i verdensrummet som højst at 
være beboet af underordnet og lavtstående liv, og 
at stille dem „i kanten af den såkaldt livszone", 
hvis midtpunkt Jorden efter vores egen opfattelse 
skulle være. „Mine teorier og undersøgelser har 
godtgjort, at verdensrummet er fuldt af liv. Derude 
findes sådanne former, som ikke blot er os jævn¬ 
byrdige, men endog er os overlegne". 

Professor Vogobuschno har været på en foredrags¬ 
rejse gennem Sovjetunionen, og han vil også besøge 
Vesten. 


R. Setvaki. 

»Kisel-tallerkener« 

Af Dr. B. E. Finch 

„Fly in g Saucers Review“ juli-august 1960 

Spredt over forskellige lokaliserede og begrænsede 
områder på Jordens overflade er der glatte, glas- 
agtige klumper med mærkelige former. Disse gen¬ 
stande, kaldet tektitter, findes spredt over bestemte 
områder, kaldet „tektitdækkede“ felter, der dækker 
adskillige kilometer. Så vidt man har opdaget, lig¬ 
ger hovedfelterne i Iraq, Libanon, Dødehavs-områ- 
det, Libyen, Bøhmen, Texas, Mexico, Peru og Cen- 
tral-Australien. Disse sære ting har været emne for 
en skarp videnskabelig strid gennem mange år. Ved 
undersøgelse af tektitter bliver man først slået af 
deres glatte aerodynamiske (strømliniede) form, som 
antyder, at de er gået hurtigt gennem luften i blød¬ 
gjort tilstand. De er kemisk forskellige fra meteorit¬ 
ter (den normale forklaring på deres tilstedeværel¬ 
se), og deres forekomst fordrer derfor særlige for¬ 
klaringer. Det andet slående træk ved tektitterne er 
deres kemiske sammensætning; det har vist sig, at 
disse glaslignende substanser er sammensat af sili¬ 
kater. Nogle af dem indeholder varierende mæng¬ 
der af radioaktive isotoper af aluminium og beryl¬ 
lium, andre af ren silicium, andre ligner kvarts, 
glas eller flint og indeholder varierende mængder 
bor. 

Det interessanteste ved disse kiselmasser er, at 
de er kraftige isolatorer mod elektromagnetiske 
kræfter (som f. eks. tyngdekraft, der efter flere 
moderne teorier er af elektromagnetisk natur). Føl¬ 
gelig peger alle vidnesbyrd i forbindelse med tek¬ 
titter, deres beliggenhed og egenskaber, på, at deres 
oprindelsessted er uden for Jorden. Ved at under¬ 
søge store mængder af tektitter og deres fordeling 
på de bestrøede felter bliver man slået af ligheden 
med resterne af et udbrændt forulykket fly eller 
missil. Måske er områderne, hvor disse er fundet, 
skuepladser for forulykkede rumskibe. 

At tektitterne ikke skyldes virkningen af lynned¬ 
slag i sand, som man også engang mente, påvises 
ved opdagelsen til forskellige tider af en mystisk 
substans, der flød på havet i forskellige dele af ver¬ 
den. Denne substans blev bl. a. fundet for et par 
måneder siden nær ved Pitcairnøerne og beskrevet 
som lys honningfarvet, blød og af en silkeagtig kon¬ 
sistens. Ved undersøgelsen viste det sig at være ren 


kisel. Vi har derfor her igen et vidnesbyrd om u- 
jordiske genstande, der når Jorden. 

Endelig har nyt arbejde vist, at kisel påvirkes af 
lysbølger. Når sollys eller lyset fra stjernerne falder 
på en vaffel af kisel og glimmer, opstår der en elek¬ 
trisk strøm. Hvis sollyset koncentreres gennem en 
kvarts-linse, frembringes der store spændingsfor¬ 
skelle. 

Alle disse spor peger i retning af: 

1. at flyvende tall. er lavet af kisel og dets forbin¬ 
delser, 

2. antityngdekraftens virkning frembringes af og 
kontrolleres ved elektrisk kraft, der strømmer ind 
i skroget og aktiveres af sollys, som koncentreres 
gennem en kvartslinse anbragt oven på tallerke¬ 
nen. (Den elektriske energi kan måske oplagres 
i kiselbatterier). 

3. tallerkenens kiselskrog virker som isolator mod 
tyngdekraft og andre elektromagnetiske bølger. 

4. en vekselstrøm, der sendes gennem kiselskroget 
eller gennem kvarts-krystaller, frembringer en py- 
roelektrisk effekt eller højfrekvente ultralydbøl¬ 
ger, som måske kan sættes i forbindelse med 
fremdriften. 

Fra dette synspunkt er det interessant at bemærke 
de nylige forsøg, der bruger ionisering af den om¬ 
givende luft frembragt ved ultralydbølger. Luften 
glødede fra en mørk rød farve til en blålig hvid ved 
høje frekvenser gennem hele spektret. Luften blev 
ioniseret, idet den optrådte som plasma, der ledede 
elektricitet og magnetisme. 

Ved disse undersøgelser har jeg søgt at påpege 
en helt ny ide om de flyvende tallerkener og deres 
fremdrivningsmåde. De fremførte oplysninger er 
skaffet efter omhyggelige observationer og tilfreds¬ 
stiller alle de kendte kriterier for synsobservationer 
og kontakter. 

Overscetter: Monrad Christensen. 
Red. Ovennævnte teori er meget interessant og 
bør nok følges med stor interesse fremover. De an¬ 
førte bemærkninger i forbindelse med silicium-for¬ 
bindelser er i fuld overensstemmelse med det, man 
i dag er nået frem til af viden. Det er i den for¬ 
bindelse ganske interessant at se silicium og be¬ 
slægtede stoffers anvendelse i rumfarten. Det bør 
også nævnes, at silicium efter ilt er det mest ud¬ 
bredte grundstof. 


F. P. 

ITALIENSK OPFINDELSE 

som ophæver tyngdekraften I 

En stråling, som ophæver vægten af små genstan¬ 
de og holder dem frit svævende, er bleven opdaget 
af fysikeren Lui gi Petronelli, der har fremstillet, 
hvad han kalder et radiokinetometer. Apparatet er 
allerede patenteret. 

Luigi Petronelli var Marconi’s assistent fra 1914 
til 1917 om bord på yachten „Electra“. Han er 
overbevist om at have gjort et af de første skridt i 
retning af vægtløs flyvning, som videnskaben jo ar¬ 
bejder på. 

En model af dette apparat, som allerede blev fore¬ 
vist i 1958 på elektronikkongressen i Rom (E.U.R.), 
og som blandt andet har skaffet opfinderen en me¬ 
get rosende omtale fra den italienske institution for 
kerneforskning, findes på universitetet i Rom, hvor 
Petronelli har fået tilladelse til at benytte laborato¬ 
rierne. „Jeg anvender strålingsenergi“, siger han, 
„idet jeg forøger hastigheden af et vist antal ioner, 
der bombarderes med en strøm af protoner, samti¬ 
dig med at elektronerne frigøres og bliver til varme. 
Når fremgangsmåden bliver perfektioneret, vil flyv¬ 
ning praktisk talt kunne ske uden anvendelse af 
brændstof, fordi der er opnået vægtløshed**. 

Dette såkaldte „radiokinetometer** kan også an¬ 
vendes på anden måde. Det registrerer de strålinger, 
der udgår fra ethvert levende væsen såvel som fra 
døde genstande. Vi har f. eks. konstateret den „af- 
fekt“, som en geranium kommer i, når den berøves 
sine blade, og vi har undersøgt den stråling, der 
udgår fra et menneske, som er bidt af en hund, der 
hyler mod Månen (lykanthropia). Sidstnævnte strå¬ 
ling ses at være identisk med Månens egen stråling, 
når den fanges gennem et teleskop, der er sat i for¬ 
bindelse med apparatet. 

Uddrag af „Spazio e Vita", Kom, oktober 1939■ 


Mennesket i rummet 

På den internationale rumfartskongres i august 
(1960) afslørede missilmanden Wernher von Braun 
blandt andre planer detaillerede tegninger af en 
„tremands rumstation** med enkeltvis aflukket sove- 
afdeling, en nødredningskapsel, arbejdsrum, spise¬ 
kammer, og . . . maskineri til kontrol med livsfor¬ 


holdene, som er i stand til at opretholde en kunstig 
jordatmosfære i måneder ad gangen. 

Imidlertid er passende rum-trykdragter uheldigvis 
endnu ikke til rådighed, idet de forhåndenværende 
svære trykdragter kun er bestemt til kort jordom- 
flyvning. Skønt der er et stærkt håb om til sidst at 
kunne sende mennesket ud i verdensrummet i dets 
daglige tøj, kræver den nuværende metode til på¬ 
klædning af en rumpilot tre mands hjælp. På spørgs¬ 
målet: „Hvad håber mennesket at lære ved at løfte 
sig selv ud i rummet ?“ — svarer en USA-viden- 
skabsmand: „Vi har ikke den ringeste anelse om 
det. Vi ved ikke, hvad rumrejser vil lære os om 
Jordens omgivelser og . . . der er tydeligvis ingen 
berettiget (justifiabel) militær rolle for mennesket 
i rummet. Men vi ved, at hvor meget vi end kan 
lære ved at sende instrumenter op, så vil vi kunne 
lære mere, hurtigere, ved at sende en mand op 
også**. 

Bernhard Lovell siger: „Med en mand på Månen 
eller planeterne er der al mulighed for at berige 
vort kendskab til skabelsesprocessen**. Vejen til rum¬ 
met er åben, og mennesket kan i det allermindste 
vente atter at bevise en simpel, historisk banalitet: 
— gårsdagens vrøvl er morgendagens teknologi. 

Oversætter: Monrad C. 

★ ★ 

★ 

Det grænser til psykologisk krigs- 
forberedelse, at fremstille krigen 
som en uafvendelig naturlov. 

(Citat fra en artikel af R. Broby-Johansen i 
INFORMATION for 2. marts 1962; side 4 
(Om pjecen „Hvis krigen kommer")). 

*Sl?e« Qfav> t^arAA ow 

C ttl<*jor*gatan 3 c4 

MÅNEN ER BEBOET 


Fra det franske blad „Le Courrier Interpla- 
nétaire citeres følgende artikel: 

Efter at man har vist os et af de talrige fotogra¬ 
fier, der blev taget fra Lunik III, er vi ikke blevet 
stort klogere, men russerne må i hvert fald vide en 
hel del. Hvorfor er de så hemmelighedsfulde? Hvor¬ 
for denne tavshed? 

Når det skal være, så behøver vi ikke at være inde 
i disse ellers så guddommelige hemmeligheder. Vi 
behøver ikke at kende til Månens usynlige side. Vi 
ved tilstrækkeligt om dens synlige side til allerede 
nu at kunne påstå, at Månen er beboet. Hvor for¬ 
bavsende en sådan påstand end må synes for den sto¬ 
re masse, der ikke ved noget om det, så støttes den 
ikke desto mindre af kendsgerninger og af, hvad man 
rationelt kan udlede af disse. 

I en rækkefølge, der er så logisk som vel mulig, 
vil vi i det efterfølgende nøje resumere de væsent¬ 
lige dele af den dokumentation, vi støtter os på. 
Denne dokumentation, som vi ikke er de eneste, der 
besidder, forklarer i øvrigt tydeligt, hvorfor man an¬ 
vender hundreder af milliarder og den størst tænke¬ 
lige snilde for at få at vide, hvad der sker på Månen, 
såvel på dens synlige som på dens usynlige side. 

Vi vil tillade os at nummerere de enkelte dele af 
vor dokumentation. 

1. Lederen af Franklininstituttets planetarium i Phi- 
ladelphia, dr. I. M. Levitt, har den 15. januar 1959 
forudsagt, at småbyer, bygget under kupler af plastic 
og tjenende som bolig for mennesker fra vor planet, 
formodentlig vil dække overfladen af Månen henimod 
år 1980, og at genskin fra disse kupler ville være syn¬ 
lige fra Jorden. 

2. Flere troværdige astronomer, deriblandt den be¬ 
rømte dr. Gérard Kuiper fra universitetsobservatoriet i 
Chicago, har under iagttagelse af Månens overflade 
gennem kraftige teleskoper bemærket i hundredvis af 
mystiske, fuldkommen runde kupler, som synes hvide. 
Undertiden forsvinder en gruppe af disse kupler fra 
et enkelt område af Månen for på ny at vise sig et 
andet sted. Nu ved enhver, at Jordens beboere endnu 
ikke har sat deres ben på Månen, men hvem er det 
da? 

3. Dr. John Russel, leder af den astronomiske sek¬ 
tion under universitetet i Sydcalifornien, har for nylig 


udtalt, at besøgende fra rummet har kunnet anvende 
Månens usynlige side som operationsbasis. Han siger: 
„Hvis rumskibe fra Mars ville undersøge vor planet, 
så ville denne side af Månen være den ideelle sta¬ 
tion. Ved nymåne ville de kunne komme flere gange 
rundt om Jorden og atter lande på Månen uden at 
blive set“. 

I denne forbindelse er det på sin plads at minde 
om fire videnskabelige udtalelser, som har den aller¬ 
største betydning: 

a) G. A. Tikhov, leder af den astrobotaniske afde¬ 
ling under Videnskabernes Selskab i Sovjetrusland, ud¬ 
talte i 1955: „Hvorpå støtter vore astrofysikere sig, 
når de hævder, at der er ingen eller meget lidt ilt 
på Mars? I dag er man ikke i tvivl om, at der er 
vand på Mars. Ikke desto mindre afslører spektral¬ 
analysen ikke tilstedeværelsen af damp på Mars, 
hvoraf følger, at spektralanalysen ikke afslører alt**. 

b) Den verdenskendte Hermann Oberth, som er 
specialist i astronautik, erklærede den 7. november 
1958: „Jeg er overbevist om, at de såkaldte „flyvende 
tallerkener" piloteres af superudviklede og meget in¬ 
telligente væsener, og at disse har iagttaget Jorden 
gennem lang tid.“ 

c) Den sovjetiske astronom Felix Segals har den 
29. september 1959 erklæret: „Jeg er for mit ved¬ 
kommende sikker på, at der alene i vor mælkevej ek¬ 
sisterer mindst 150.000 planetsystemer, hvis beboere 
er uendelig højt hævet over os i udvikling, og som 
allerede i lang tid har foretaget rumflyvninger." 

d) Den russiske videnskabsmand K. Guilzine skri¬ 
ver i sin bog „Rejser til fjerne verdener", at vi, hvis 
vi boede på Mars i stedet for på Jorden, allerede nu 
ville have rumskibe, der krydsede rummets udstrakte 
dybder. Eftersom frigørelseshastigheden på planeten 
Mars kun er 5 km/sek., så ville den kunne opnås 
uden større vanskeligheder med den moderne teknik. 

Lad os herefter slå op i den sidste bog fra vor ver¬ 
dens største specialist i måneobservationer, dr. H. 
Percy Wilkins, formand for det internationale lunar- 
selskab, som han selv har stiftet i maj 1957 efter sin 
afgang — på grund af uoverensstemmelser — fra det 
britiske astronomiske selskab, hvor han var leder af 
lunarsektionen. Bogen hedder: „Rummets og tidsbe¬ 
grebets mysterier" (Payot’s forlag, Paris 1956). Fra 

kapitlet om Månens mysterier henter vi disse funda¬ 
mentale oplysninger: 

Dr. Wilkins’ iagttagelser 

4. Bjergene Pico, Piton og Lahire på sletten kaldet 
Mare Imbrium (regnhavet) bliver fra tid til anden 
blændende, næsten som om de var dækket af sne. Un¬ 
dertiden kan man se lysstråler udgå i bundter fra de¬ 
res top, som om der var fyrtårne (pag. 54). 

5. På den lille mørke slette kaldet Mare Crisium 
(det farefulde hav) har man hyppigt set tågedannel- 
ser, medens denne slette til andre tider synes at 
dække sig helt under et net af striber og klart ly¬ 
sende områder (pag. 55). 

6. Den berømte hanoveranske astronom, Schroeter, 
henledte i begyndelsen af det 19. århundrede op¬ 
mærksomheden på et krater, som han kaldte Alhazen. 
I dag eksisterer der ikke noget krater på det pågæl¬ 
dende sted, og vi ville meget gerne vide, hvad der er 
blevet af det. 

7. På sletten kaldet Mare Foecunditatis (frugtbar¬ 
hedens hav) ses to små kratere tæt på hinanden. De 
skifter ustandselig form. Hvorledes kan massive fo¬ 
rekomster som kratere skifte udseende, som om de 
var levende? De andre kratere skifter ikke form, men 
nat efter nat kan man se visse mørke bælter, som 
strækker sig ned ad skråningerne. Hvad kan disse 
bælter være? De kraftigste teleskoper kan opløse dem 
i striber og punkter, sådan som det er tilfældet med 
kanalerne på Mars. Dette kan betyde, at vi nærmer 
os en forklaring om deres virkelige karakter (pag. 
55); se tillige tillægget. 

Denne bemærkning har en helt revolutionerende 
rækkevidde for den, der ved, at man almindeligvis 
antager, at kanalerne på Mars skyldes tilstedeværelse 
af intelligent liv — af mennesker. Men lad os fort¬ 
sætte. 

8. Nat efter nat kan man se meget store pletter og 
smalle mørke bælter på skråningerne af krateret 
Eratosthenes ( i regnhavet) såvel som i de tilstø¬ 
dende områder. En i høj grad mærkelig omstændig¬ 
hed ved disse pletter og bælter er, at de skifter plads 
og ikke altid i den samme retning. Vi kan ikke på 
forhånd sige, hvorhen eller hvortil de vil udstrække 
sig. Professor Pickering, en fremragende amerikansk 
astronom, er nået til den konklusion, at det sand¬ 
synligvis drejer sig om vegetationsbælter eller måske 
om insektsværme (pag. 56). 


Denne hypotese minder om den tilsvarende, der 
blev fremsat om de levende og tilsyneladende reelt 
organiserede — men gennem en årrække vekslende 
— pletter på planeten Mars. Efter denne opdagelse, 
som blev gjort af dr. William Sinton fra Harvard- 
observatoriet, er specialisterne i observationer af Mars 
begyndt at stille sig spørgsmålet, om dette liv på 
Mars også vidner om en viljebestemt aktivitet, d. v. s. 
om en tanke (jfr. Aimé Michel’s artikel „Der er 
liv på Mars" i tidsskriftet „Sciense et Vie", oktober 
1959). 

9. Midt i den bjergryg, som omgiver Mare Crisium 
(det farefulde hav), findes et lavere liggende om¬ 
råde, ja endog en tydelig åbning. To forbjerge, kal¬ 
det Lavinium og Olivium, hæver sig på dette sted. 
I Olivium findes et dybt krater, ca. 8 km i diameter 
og uregelmæssigt formet mod syd. På dette sted lø¬ 
ber bjergvæggene parallelt med hinanden over en 
strækning på flere kilometer således, at det hele min¬ 
der om en hårnål. Den østlige væg er ca. 5 km lang, 
medens den vestlige kun er på 3 km. De er adskilte 
ved en dallignende sænkning på 5—6 km 2 , hvis 
overflade er fuldstændig plan, og dog kan man her 
ved solopgang iagttage en krum skygge (observation 
fra august 1953), som John O’Neill en måned i for¬ 
vejen havde antaget for at være en bue eller en bro 
(pag. 58 og 59). 

10. Her skal et nyt mysterium om forbjerget Oli¬ 
vium omtales. I februar 1954 har en af mine venner, 
Bernard Forbes, og jeg tydelig set den østlige væg 
forlænget langt mod syd. Det lignede en smal vold, 
der løb fuldstændig parallelt med den anden væg, og 
der var skygge på den vestlige side, når observationer¬ 
ne fandt sted henimod skumringstid. Denne forlæn¬ 
gelse var så regelmæssig, at vi straks døbte den 
„Chausséen". Omkring denne tid var observations¬ 
mulighederne så gode, at der ikke kunne bestå nogen 
tvivl, men siden da er ethvert spor forsvundet, og jeg 
har forgæves søgt at genfinde denne forlængelse ved 
hjælp af det samme teleskop, som har en åbning på 
37 cm. Enten har vi drømt begge to, eller også er der 
sket noget, thi forlængelsen eksisterer ikke mere (pag. 
60). 

Længere fremme i sin bog giver dr. Wilkins med¬ 
delelse om fænomener, der ligner det ovenfor omtal¬ 
te, og om hvilke der foreligger rapporter fra andre 
observatører. 

Vekslende lysstriber på månen 

11. Vor viden er meget begrænset, og vi bør ikke 
glemme det, når vi vil nærme os det, som uden tvivl 
er det mest mystiske fænomen blandt dem, der kan 
observeres på Månen. Vi tænker her på de klare lys¬ 
stråler eller lysstriber, som synes at oplyse visse kra¬ 
tere. De svageste teleskoper afslører, at krateret Ty¬ 
cho er omgivet ef et vist antal lysende striber ordnet 
radialt som egerne i et hjul. Lignende fænomener, 
men i mindre udstrækning kan observeres rundt om 
andre kratere. Der er noget ganske særligt ved disse 
striber. Først og fremmest lyser de uden at give no¬ 
gen som helst skygge, således at man kan slutte, at 
de ikke er reliefskabende i månelandskabet. Det ser 
ud, som om man med en let hånd havde trukket sto¬ 
re pensler dyppet i hvid maling hen over landskabet, 
således at malingen havde ramt nogle steder, men 
var gået uden om visse andre for på ny at hænge fast 
længere fremme. En af disse striber har sit udgangs¬ 
punkt øst for Tycho på kraterets udvendige skråning 
og ca. 6 km fra kraterranden. Striben løber gennem 
nogle bakkedrag henimod et lille krater. Dernæst er 
den over en strækning på 30 km kendelig ved en 
fortsat række af linier og ophobninger af lysende 
bjergarter. På de få km, som følger umiddelbart ef¬ 
ter, er der overhovedet intet spor af striben, men så 
genfindes den pludselig over en strækning på 15 km, 
der slutter ved et nyt krater. Henved 15 km syd for 
det sted, hvor striben holder op, begynder en ny, 
der bøjer mod syd og aftegner sig nøjagtigt, som var 
den blot en løsrevet del af den første. Andre steder 
på månens overflade kan man se lignende fænome¬ 
ner, herunder navnlig en usædvanlig samling af stri¬ 
ber i bundter (pag. 68 til 72). 

12. Men det hænder, at man ser noget, som er 
helt forskelligt fra det foregående, og det er strålin¬ 
ger fra lysende pletter. Det ser ud, som om de kom 
fra lamper eller andre lyskilder, og de varer kun en 
kort stund. Disse lyskilder er blevet observeret lige 
fra sir William Herschels tid, og han undersøgte selv 
en af dem under en stjernepassage. Schroeter så et 
blændende lys, som brød frem ved Plato, og som 
varede nogle minutter, inden det slukkedes. I den 
nyere tid har blandt amerikanske observatører Haas, 
Barcroft og Johson iagttaget lignende lyspletter, me¬ 
dens Patric Moore og jeg selv samtidig var de lykke¬ 
lige vidner i England. Lad os minde om, at alle disse 
fænomener er blevet observeret på den mørke del af 


månen, d. v. s. den del, hvor der var nat, og hvor de 
eneste lyskilder var Jorden og stjernerne. Dette my¬ 
sterium er endnu større end det, der angår de lysende 
striber (pag. 72). 

Efter således at have udtrukket kvintessensen af de 
uforlignelige vidnesbyrd, som Percy Wilkins har stil¬ 
let til vor disposition, vil vi nu vende os til andre 
for at søge supplerende oplysninger såvel af nyere 
som af ældre dato. 

13. Den 6. maj 1954 har den amerikanske amatør¬ 
astronom, Frank Manning, prof. Frazer Thompson fra 
universitetet i Tulane (USA) og flere andre konsta¬ 
teret, at det store ringbjerg Piccolomini har en åbning 
i ringen. Fra denne åbning eller breche udgår et 
bånd i en fuldkommen ret linie, som var det en gi¬ 
gantisk autostrada eller snarere en startbane på flere 
hundrede meters bredde. 

14. Mare Crisium (det farefulde hav) skal omta¬ 
les på ny. Gennem tre på hinanden følgende år har 
medlemmer af det kgl. astronomiske selskab i Eng¬ 
land holdt øje med det. Mystiske grupper af lys, som 
varierede i styrke, og som var ordnet i geometriske 
figurer (cirkler, trekanter o. s. v.), har pludselig vist 
sig her i 1869. Efter 2000 observationer forsvandt de. 
Krateret Linné, som var 10 til 11 km i diameter, og 
som skulle ligge i Mare Serenitatis (det klare hav) 
er forsvundet fra Månens overflade i 1867. I 1915 
så man pludselig murlignende forekomster såvel i 
rette som i krumme linier i flere af Månens ring¬ 
bjerge. 

Er der ikke i indholdet af disse 14 punkter til¬ 
strækkelig med bevisligheder til, at man med logisk 
konklusion efter Descartes kan sige: Dette er ube¬ 
stridelige tegn på liv og civilisation. 

Hvad fortalte Lunik II? 

Lad os nu gå helt tilbage til Lunik II. Nedslags¬ 
stedet var i nærheden af kraterne Aristilus, Arkime- 
des og Autolycus, ret langt i vestlig retning fra Mare 
Imbrium (regnhavet), d. v. s. i et område, hvor man 
aldrig har påvist nogle af de ovenfor omtalte fæ¬ 
nomener. For den, som kender den præcision, hvor¬ 
med de russiske lærde arbejder inden for astronau¬ 
tik, er det klart, at man vel har vogtet sig for et 
nedslag over et område, som kunne tænkes at være 
beboet. Et sammentræf af omstændigheder, vil De 
måske sige! — Det ville være at undervurdere de 
sovjetrussiske astronomer, hvis man troede, at de var 

mindre habile end Wilkins og de ca. 300.000 obser¬ 
vatører, som beskæftiger sig med, hvad der foregår 
på Månen. 

I øvrigt har astronomer i Charkov (Ukraine) iagt¬ 
taget en bestemt lysvirkning i det øjeblik, hvor den 
kosmiske, sovjetrussiske raket den 13. september 
ramte Månen på det beregnede nedslagssted, og om 
dette spørgsmål har den russiske videnskabsmand 
Barabachov udtrykkeligt sagt, at beskaffenheden af 
denne lysvirkning og dens relation til rakettens lan¬ 
ding på Månen først vil blive præciseret efter meget 
omhyggelige observationer og fotografiske optagelser. 
Det er mærkeligt, at en nærmere redegørelse ikke er 
kommet indtil dato. 

Man medgiver i dag inden for ortodokse viden¬ 
skabelige kredse, at der stadigvæk findes en vulkansk 
aktivitet på Månen. Efter den velkendte observation, 
som astronomen Kozyrev foretog (natten til den 3. 
november 1958), har aviserne omtalt talrige andre 
russiske og britiske astronomers iagttagelser af det 
pågældende krater, som hedder Alfons og ligger om¬ 
trent i centrum af måneskiven. Navnlig Wilkins har 
her observeret en kæmpemæssig ca. 2 km stor rød¬ 
lig plet. Følgende spørgsmål rejser sig nu: Hvorle¬ 
des kan der være ild uden luft? 

Den videnskabelige kommentator ved Radio 
Moskva har erklæret, at Lunik II raketten har fast¬ 
slået, at der i en højde af 10.000 km over Månens 
overflade findes en hurtiggående strøm af ioner, og 
— jeg citerer — „at Månens ionisfære er af en an¬ 
den beskaffenhed og art end Jordens“. Når man siger 
ionisfære, må man også sige atmosfære. Hvorfor for¬ 
tæller man os ikke, hvad Lunik II har formået at af¬ 
sløre i højder under 10.000 meter? 

I Pravda fra den 13. september 1959 har V. Koma¬ 
rov, astronom ved planetariet i Moskva, bl. a. skre¬ 
vet følgende karakteristiske linier: „Opdagelsen af 
en aktiv vulkan på Månen kaster et nyt lys over en 
hel række andre fænomener, som er observeret på 
overfladen af vor satellit. Det drejer sig i første ræk¬ 
ke om de farveændringer, der ses på flere områder 
af Månens overflade. Nordøst for ringbjergene Ari- 
starchus og Herodot findes et bjergrigt område over 
en strækning på mange km. Sædvanligvis har dette 
område omtrent samme farve som de andre dele af 
Månens overflade, men kort før fuldmåne antager 
det en gulgrøn farve. Det drejer sig ikke om et tyndt, 


tonet slør, men om en kraftig farvning af selve over¬ 
fladen. Omtrent midt i måneskiven vil man i 1ste og 
sidste kvarter kunne se en ret stor diffus plet. Den 
dækker endog flere bjergkæder, således at de høje¬ 
ste bjergtoppe kun vanskeligt kan skelnes. I dette 
og i talrige andre tilfælde optræder farveændringer¬ 
ne periodisk, alt efter månefaserne, d. v. s. de for¬ 
skellige solhøjder i relation til månehorisonten. Flere 
videnskabsmænd har endog givet udtryk for den 
tanke, at de periodiske farveændringer inden for visse 
måneområder kan skyldes indtil nu ukendte vegeta- 
tionsformer“. 

Den 14. september 1959, dagen efter at Lunik II 
landede på Månen, blev der af flere russiske viden¬ 
skabsmænd afholdt en pressekonference i Moskva. 
Dr. Nicolai Yerusalemski, leder af universitets mikro¬ 
biologiske institut, fremsatte som sin mening, at de 
sidste sovjetrussiske opdagelser indeholder bevis for 
hypotesen om, at organisk liv i den mest primitive 
form er mulig på Månen. „Månen“, tilføjede han, 
„er ikke helt uddød, og man har for nylig konsta¬ 
teret dens vulkanske virksomhed. Det er altså tæn¬ 
keligt, at der findes en ret konstant temperatur under 
Månens overflade, medens temperaturen over denne 
varierer betydeligt. Da Månens struktur er porøs, 
kan man forudsætte, at der i dens indre findes vand 
og ilt hidrørende fra processer, hvori vulkansk dan¬ 
net kulilte er medvirkende. — Månens mikroskopiske 
livsformer vil senere blive undersøgt. Defor har man 
da også steriliseret raketten, således at man undgik at 
smitte Månen med jordiske mikroorganismer". 

Af denne erklæring er det vel værd at huske, at 
man er nået frem til at indrømme, at der findes 
vand og ilt i Månens indre lag og levende organismer 
på overfladen. Da den vulkanske aktivitet er an¬ 
erkendt af alle og forudsætter tilstedeværelsen af 
vand, og da man lige så godt kan regne med en ve¬ 
getation på Månen som på Mars, så skal der blot 
lidt mod til at slutte, at det er absolut sandsynligt, at 
dyr og mennesker kan leve på Månen. 

Hvad skulle der være i vejen for det? Indeholder 
det ovenfor anførte måske ikke tilstrækkelig argu¬ 
mentation til fordel for en sådan tanke? 

Er der liv på månen? 

Med den betydelige vulkanske virksomhed som ud¬ 
gangspunkt og under titlen „Er der liv på Månen?" 

har den fremragende videnskabelige reporter M. Jé- 
rome Cardan den 25. september 1959 skrevet følgen¬ 
de i „La Tribune des Nations**: 

„En sådan vulkansk virksomhed medfører nødven¬ 
digvis, at der dannes svovldioxyd (S O 2 ). Modsat ilt 
og vanddamp er denne luftart for tung til at kunne 
forlade Månen. Altså må der tæt ved Månens over¬ 
flade og indtil nogle få hundrede meters højde samt 
i hulrum (hvis Månen er porøs, hvilket er sandsyn¬ 
ligt) findes en S O 2 atmosfære. Med ilt fra klipperne 
og vand fra krystalliseringen af mineraler som f. eks. 
alun, kan S O 2 dernæst sættes to varmeudviklende og 
livsbefordrende processer i gang, nemlig: 

s O 2 + O = s 03 (svovltrioxyd) og 
S O 3 + H 2 O = H 2 S O 4 (svovlsyre) 

Disse to processer benyttes i industrien, når man 
vil fremstille svovlsyre. Men den første proces kan 
også sættes i gang af mikrober, der lever her på Jor¬ 
den. Man kan altså i hvert fald tænke sig en plante¬ 
vækst og måske også et dyreliv baseret på disse to 
processer. Hvis livet virkelig er en almindelig fore¬ 
teelse i universet, og hvis det opstår overalt, hvor be¬ 
tingelserne er gunstige, så må det ligeledes findes 
på Månen.** 

Nu har imidlertid den ovenfor nævnte dr. William 
Sinton — ved undersøgelse af planeten Mars' hem¬ 
melighedsfulde, mørke områder — på afgørende og 
absolut uigendrivelig måde fastslået, at livet ikke er 
et privilegium, som kun er givet vor planet i eje, 
og at det kan antage former, som vi ikke kan fore¬ 
stille os her på Jorden. Sintons arbejder beviser nem¬ 
lig, at liv kan eksistere på basis af mere end én 
organisk kemi, at det er kosmisk tilrettelagt, således 
at liv som sådan kan udfolde på mere end én måde, 
og at de her på Jorden rådende betingelser ikke nød¬ 
vendigvis behøver at være til stede (jfr. artiklen af 
Aimé Michel i „Science et Vie“, oktober 1959). 

Dette er, hvad der vides om mulighederne for at 
opholde sig på den del af Månen, der er synlig fra 
Jorden. Man må bøje sig for, hvad der synes indly¬ 
sende rigtigt og for den astronomiske videnskab. Tak¬ 
ket være den har vi at gøre med realiteter. 

Hvorfor tover man stadig med at sige HELE 
SANDHEDEN til alle mennesker? Det er på tide, 
at den stakkels menneskehed vågner op og bliver sig 
sin nye interplanetariske status bevidst. Mens vi ven¬ 
ter på denne enestående historiske begivenhed, er det 


uomgængelig nødvendigt at skabe rumalderens ver¬ 
densautoritet for alle folkeslag og dermed forløberen 
for en afrustet verdens forenede nationer. 

Alfred Nahon. 

Tillæg 

I sin bog skriver Wilkins på side 93 under omtale 
af Mars: 

„Man finder på Månen visse mørke bælter langs 
med nogle kraterskråninger. Det ses, at disse bælter 
har omtrent de samme størrelsesforhold som kana¬ 
lerne på Mars. Jeg har omhyggeligt undersøgt dem 
med det samme store teleskop, som Antoniadi havde 
betjent sig af og med det samme okular. I små og 
middelstore teleskoper viser månekraternes bælter sig 
som kanalerne på Mars, d. v. s. de ser ud, som var 
de sammenhængende linier. Men ved hjælp af kæm¬ 
peteleskopet i Meudon har jeg set disse bælter stykke 
sig ud i punkter og pletter, nøjagtig som Antoniadi 
har set det på Mars**. 



Læg mærke tiMette 

UFO-litteratur, bøger, tidsskrifter, studiehæfter 
og øvrige materialer er til udlån i SUFOIs bib¬ 
lioteker. 

Litteraturfortegnelser og udlånsbestemmelser fås 
ved henvendelser til bibliotekerne. 

SUFOI BIBLIOTEK RANDERS 
v. P. C. Andersen, 

Violvej 5, Randers. 

SUFOI BIBLIOTEK KASTRUP 
v. Flemming Jensen, 
Kastruplundsgade 70, Kastrup. 

Med venlig tilladelse fra 

George Adamski - Lucy Mc. Ginnis 

bringes 

Cosmic Science 


Spørgsmål og svar 

Spørgsmål nr. 75. Vore videnskabsmcend påstår, 
at både Jupiter og Saturn er omgivet af tcette gas¬ 
arter. Betyder det, at menneskene dér lever under 
jorden? Eller ligger gasarterne så højt over overfla¬ 
den af planeten, at de ikke har skadelig virkning 
på livet? 

Svar. Folkene på alle planeter i vort system lever 
på overfladen akkurat som vi. Jeg tvivler meget på, 
at der overhovedet findes en planet, hvor befolk¬ 
ningen er underjordisk. Husk, hvad brødrene for¬ 
klarede, da de benægtede eksistensen af Dero- og 
Terofolkene: Den livgivende kraft fra Solen er en 
betingelse for enhver form for liv. 

Når vi engang lærer at rejse i rummet, vil vi op¬ 
dage, at vore instrumenter kun har formået at un¬ 
dersøge det yderste lag af planeternes atmosfære. Vi 
vil da blive klar over de redskabers utilstrækkelig¬ 
hed, som har givet os grundlaget, hvorpå vi har byg¬ 
get de teorier, som vi nu lærer som kendsgerninger. 
Rumfolkene har således sagt, at selv med deres 
langt finere instrumenter skal de et godt stykke ind 
i en planets atmosfære, før de kan foretage nøjag¬ 
tige atmosfæremålinger. 

Når den tid kommer, da vi selv er i stand til at 
nå ind bag planeternes ionosfærer, vil mange af 
vore lærde blive forbavsede over at opdage, i hvor 
høj grad atmosfæreforholdene på andre planeter 
ligner Jordens. 

Spørgsmål nr. 76. Har man fortalt Dem, hvad 
S at ur ns ringe består af? 

Svar. Hvor underligt det end kan synes ud fra, 
hvad vi kan se af disse „ringe" i vore teleskoper, 
er jeg blevet fortalt, at hvad der for os ser ud som 


ringe, i realiteten er et elektro-magnetisk felt, der 
omslutter planeten. Det er et meget aktivt felt, — 
og da „ringene" eller „bæltet" indeholder en stor 
grad af fugtighed samt partikler af vekslende stør¬ 
relse, tilbagekastes lyset i de farver, vi ofte obser¬ 
verer omkring planeten. Virkningen er den samme, 
som opstår, når Solens stråler går gennem en vand¬ 
stråle, så der dannes en regnbue. For husk, hverken 
Saturn eller nogle af de andre planeter er selvly¬ 
sende. Det, vi ser, er tilbagekastet sollys. 

I gammel tid blev Saturn betragtet som dommens 
planet, symboliseret ved en vægt. Det er forståeligt, 
når vi tænker på dens placering i solsystemet. Sa¬ 
turn er i det sjette kredsløb omkring Solen og det 
syvende legeme i systemet. Da der er tolv planeter 
i vort system foruden Solen — altså i alt tretten le¬ 
gemer — er Saturn virkelig centret eller balancen 
med seks legemer på hver side. 


SPROGFORVIRRING 

Ought to be translated 

To mennesker meddeler sig til hinanden. De gør 
det ved hjælp af deres tunge, som former lyde, der 
symboliserer, hvad der foregår i deres hjerne og/ 
eller i deres følelsesliv. Lykkes det for dem at med¬ 
dele sig til hinanden på denne måde, siger vi, de 
er „på bølgelængde". De „forstår hinanden". — 
Mislykkes det, ja, så taler den ene i vest, mens den 
anden svarer i øst. Jo mere de søger at gøre den 
anden part begribelig, hvad de mener, des større 
bliver den åndelige afstand mellem dem. 

Dette fænomen har optaget mig meget gennem 
de senere år. Jeg kalder det „mental sprogforvir¬ 
ring". 

Jeg har set venskaber blegne og dø på grund af 
„mental sprogforvirring". Jeg har set ægteskaber gå 
itu på grund af samme fænomen. Jeg har mere end 
én gang hørt mennesker bogstavelig talt råbe hin¬ 
anden ind i ansigtet i et desperat forsøg på at nå 
modparten. Og hvor mange gange har jeg ikke selv 
indviklet mig i „mental sprogforvirring" med et 
andet menneske, set vedkommende lukke sig sam¬ 
men som en østers eller se rædselslagen på mig et 
sekund, hvorefter man skyndte sig at „tale om noget 
andet". 

„I begyndelsen var ORDET — og ORDET var 
hos Gud, og ORDET var Gud“, står det i indled¬ 
ningen til Johannes-evangeliet. — ORDET, — 
TANKEN — Altets oprindelse. ORDET — evnen 
til at meddele sig til hverandre, blev givet menne¬ 
skene som en gave. Hvordan benyttede vi denne 
gave? Benyttede vi den som et meddelelsesmiddel 
eller som et skjul, bag hvilket vi gemte os med vo¬ 
re sande hensigter? Hvor mange gange benyttede vi 
ikke denne gave til løgn, til bagvaskelse, til at frem¬ 
hæve os selv, til at skaffe os magt med, til at trom¬ 
le vor vilje igennem? Hvorfor stoler menneskene 
ikke på hverandres ord? Fordi erfaringen lærer dem 
noget andet. 

Der var engang, da menneskene forsøgte at bygge 
et tårn, hvis spir skulle rage ind i himmelen. I Bi¬ 
belen fortælles det, at Jehova fik øje på, hvad de 
havde for, og steg ned for at kigge lidt nærmere 
på det. Og her er, hvilke tanker dette Babelstårn 
affødte hos ham: 

„Se, dette er ét folk, og de have alle ét tungemål, 
og dette have de begyndt at gøre, og nu vil intet 
formenes dem af alt, hvad de få i sinde at gøre ”. 

Og så forvirrede Herren deres tungemål. 

Vi skal lægge godt mærke til den sidste sætning 
i citatet: Og nu vil intet formenes dem . . . d. v. s. 
intet vil blive umuligt for dem. 

Jeg ved ikke, hvor mange mennesker der opfatter 
denne fortælling bogstaveligt. Sprogforskere kan 
fortælle os, at de forskellige sprog oprindelig er 
opstået af dialekter. Det er sandsynligt, at sproget 
allerede havde opdelt sig i forskellige retninger på 
den tid, menneskene fandt på at bygge Babel. Men 
der var en ting, der åbenbart endnu ikke var op¬ 
stået: den mentale sprogforbistring. Jeg har altid 
tænkt mig, at det var den, der blev forårsaget i Ba¬ 
bel. — Hermed gik menneskenes evne til umiddel¬ 
bart at forstå hverandre fløjten — og den har væ¬ 
ret borte siden. Siden da er vi alle mere eller min¬ 
dre ofre for den mentale sprogforvirring. 

Har vi det ikke således, at vi gang på gang har 
alt for svært ved at forstå vore medmennesker sam¬ 
tidig med, at vi ikke begriber, at d e ikke forstår 
o s. 

Er det da evnen til at give ordene, der er no¬ 
get i vejen med? 

Eller er det evnen til at modtage dem, der 
svigter ? 


Eller er det selve ordene, der ikke formår at dæk¬ 
ke de begreber, der opstår, og som skal udtales? 

Alle tre dele. Her står vi ved det paradoks, at 
sproget både er for fattigt og for rigt. For fattigt, 
fordi det ikke rummer de ord, der virker umiddel¬ 
bart dækkende. For fattigt også, fordi evnen til at 
udtrykke præcist, hvad vi mener, er mangelfuld hos 
de fleste af os, — og evnen til umiddelbart at fatte 
meningen med det sagte eller skrevne er lige så 
mangelfuld. Sproget er også for rigt på den måde, 
at vi har fået for mange synonymer. Vi optager et 
ord i vor register og benytter det til at dække et 
bestemt begreb. Men den, vi taler med, forbinder 
måske noget ganske andet med det samme ord, — 
og så står vi der igen i misfortolkninger og mis¬ 
forståelser. 

De fleste af os er éndimensionelle væsener, hvad 
angår evnen til at give og modtage gennem ordene. 
Vi danner os vore egne begreber, som vi sammen¬ 
kæder med de — for os — tilhørende ord. Resulta¬ 
tet bliver, at vi vandrer ud af en lige linie og glem¬ 
mer, at der både er dybde og bredde i gloserne. Vi 
iklæder vore begreber ord — og værsgo’ har hvert 
eneste menneske, som vi udvikler vore yndlings- 
teorier for, at forstå, hvad vi mener. Kan han ikke 
det, er det ham, der er noget i vejen med. Vi fø¬ 
ler os sårede og misforståede. Vi føler os måske og¬ 
så højt hævet over fjolset, der „ikke har begrebet 
et pluk af det hele“. Vi fjerner os fra personen, 
lægger bogstaveligt eller i overført betydning luft 
mellem ham og os og gider ikke have mere med 
ham at gøre. Det, han måske siger og gør for at få 
os til at se sagen ud fra hans synspunkt, trænger 
ligesom slet ikke ind i os, — for naturligvis er han 
helt ved siden af. 

Det er muligt, at han er det, men det er også 
muligt, at man selv er det, og den mulighed er 
man nødt til at tage i betragtning — hver gang. 

Der findes en vej ud af alt dette. 

Der findes en vej til politisk, religiøst, videnska¬ 
beligt og åndeligt samarbejde. Der findes en ting, 
som kan slå bro over alle grænser, sprog, kulturer, 
mellem forskelle i miljø og baggrund, mellem for¬ 
skellig opfattelse af selve livet. Broen hedder kær¬ 
lighed. Over den går vejen til telepati, hvor der 
ingen sprogforbistring findes. Hvad er det ældgam¬ 
le krav til menneskene om „at sætte sig i sin næstes 
sted“ andet end kravet om at gå ind på hans bølge- 

længde", se ham „indefra" og derudfra blive i 
stand til at forstå ham? Med andre ord: telepati. 
Dersom man, samtidig med, at man udtalte et ord, 
var i stand til at lade det ledsage af et billede, ville 
der kun være en meget lille margin for misforstå¬ 
elser. 

At søge at forstå sin næste i alle ting kan vi alle 
sammen praktisere i hverdagen — hvis vi vil. Men 
er det nok? Nej — kravet må også lyde, at man 
lader sine medmennesker få chancen for at forstå 
én selv, — at man ikke gemmer sig bag ord og 
gerninger, at man ikke viser noget frem, som an¬ 
dre skal tro er én selv, men som i virkeligheden 
kun er en smuk maske, man tager på til benefice 
for omverdenen. Kravet må lyde: Tænk ikke noget, 
sig ikke noget og gør ikke noget, som ikke er dig 
selv l Gem dig ikke, men vis dig frem, som du er, 
enten synet nu er smukt eller grimt! Vær ærlig — 
ikke mindst over for dig selv! Før du er ærlig over 
for dig selv, kan du ikke vente ærlighed fra andre! 

Det gælder for vore politikere, at deres ord er 
mumiespil, bag hvilke deres idéer gemmer sig. De¬ 
res mål kan gå i diamentralt modsat retning af, hvad 
de gennem deres taler for folket giver udtryk for. 

Og hvor mange kristnes religiøse liv er ikke så 
skarpt adskilt fra deres hverdagsliv, at man med 
rette kan tale om en „helligdagsmaske"? 

Vi sukker efter større forståelse menneskene imel¬ 
lem, men det strenge krav stilles til os selv, at vi 
skal forstå andre og lade andre forstå os som den, 
vi virkelig er. At hylde en idé, det være sig religiøs, 
politisk eller på anden måde, er nul og nix, der¬ 
som vi ikke praktiserer denne ide i vor hverdag, 
ikke alene gennem det, vi siger, men også gennem 
den, vi er. Når vi åbner os for vore medmenne¬ 
sker, så de derved får alle chancer for at forstå os, 
og samtidig søger at forstå dem, vil begrebet tele¬ 
pati brede sig ganske langsomt og af sig selv, og 
menneskeheden vil se, den e r det, den ved skabel¬ 
sen blev bestemt til at være: en indbyrdes enhed 
og samtidig ét med alt skabt, det være sig i him¬ 
melen eller på Jorden. 

De mennesker, der byggede Babel, v a r en sådan 
enhed. Men Jehova så, hvad de havde for, og han 
forvirrede deres tungemål med det motiv, at ét 
folk med ét tungemål ville kunne udrette det utro¬ 
lige. 

Også vi kan udrette det utrolige. Vi er, med de 


tekniske goder, vi er i besiddelse af, og med den 
kæmpemæssige produktionskapacitet, vi har, i stand 
til at skabe et „tusindårsrige" på vor jord i løbet af 
ganske få år. Dette „tusindårsrige" er i dag ikke 
nogen utopi. Det kan skimtes i det fjerne. Det ene¬ 
ste, der hindrer os i at skabe det, er os selv. 

Det kræver mod at lade andre se os som den, 
vi er. Et mod, som vi i alt fald ikke skal forvente, 
den politiske verden og finansverdenen godvilligt vil 
udvise. — Men måske tiden netop nu er inde til, 
at kravet alligevel kan fremsættes, og modet skal 
udvises. 

Som jeg før har skrevet, er vi under stærk indfly¬ 
delse fra kosmos i disse år. Somme mener, at en at 
denne indflydelses opgaver netop er at rive masken 
af menneskene og vise os for hverandres blikke, 
som vi i virkeligheden er bag alle vore smukke ord, 
som vi har skjult os bagved i århundreder. Sensi¬ 
tive mennesker har allerede, måske på grund af 
indflydelsen, erhvervet sig øjne, der skuer dybt ind 
i menneskene tværs gennem de ord, de benytter sig 
af til at indhylle sig i. 

Et menneske er den, han lever; ikke den, han si¬ 
ger eller lader forstå. Bunder det, han vil, i egois¬ 
me, vil det blive afsløret, og han må lide herfor. 
Den åndelige og mentale sprogforvirring vil en dag 
blive ophævet, og „da vil intet formenes menne¬ 
skene af alt, hvad de får i sinde at gøre" — thi da, 
og først da — har vi fået lært, hvor meget vi for¬ 
mår, dersom vi handler efter den kendsgerning, at 
vi er ét. 

G. R. N. 


Til eftertanke 

— En malajisk sang 

Granatablet er delt i mange rum; 
men saften er lige rød i dem alle. 

Foretrak ikke uretfardigt én race mennesker; 
thi blodet er lige rødt hos dem alle. 


Gives der et ord, efter hvilket man kan 
handle hele livet igennem? — Ja, na- 
stekarlighed. Hvad du ikke selv ønsker, 
gør ikke det mod andre. 

(Kung-fu-tse, 551—479 f. Kr. 

NATURKATASTROFER KAN AFVÆRGES 

Ought to be translated. 


I FLENSBORG AVIS for 24. februar 1962 
står nedenstående referat, som vi med glæde 
gengiver i UFO-NYT, da vi ved, at ufolo¬ 
ger gerne lytter til udtalelser af professor 
Herm. Oberth. 

Professor Hermann Oberths foredrag forleden i 
Slesvig, som overvceredes af flere hundrede menne¬ 
sker, prægedes af en urokkelig tro på fremtiden. 
Professoren, der er en af pionererne inden for ra¬ 
ketforskningen, gjorde rede for de fantastiske mu¬ 
ligheder, denne gren af videnskaben indebærer. 

Netop i disse dage, hvor Sydslesvig, Holsten og 
Hamborg er blevet ramt af naturkatastrofen på vest¬ 
kysten lød det for mange fortrøstningsfuldt, at så¬ 
danne katastrofer efter professorens mening om en 
20—30 år kan undgås ved hjælp af store spejle i 
verdensrummet. Disse spejle kan, sagde professoren, 
koncentrere sollyset på et ganske bestemt område på 
Jorden og på den måde f. eks. dirigere lavtryks¬ 
bælter. Hvis indlandsisen skulle begynde at smelte, 
kunne den deraf følgende nedbør ledes hen over 
Sahara og således gøre ørkenen frugtbar. 

Teleskop-stationer i verdensrummet 

Lignende muligheder åbner anvendelsen af tele¬ 
skoper i verdensrummet. Ved hjælp af dem kunne 
man få bedre kendskab til planeterne end hidtil. 
Fra en sådan teleskopstation kunne man også nøje 
følge livet på Jorden. Russerne ville ikke engang 
kunne forhindre, at der blev kigget ind bag jern¬ 
tæppet, sagde professoren spøgende. 

Professor Oberth, der længe har opholdt sig hos 
sin tidligere elev Wernher vor Braun i Hunstville i 
Alabama, gav ved hjælp af lysbilleder et overblik 
over de amerikanske raketter og deres opbygning. 
Ligger der nogen fornuft i at bruge milliardbeløb 
til dette arbejde?, spurgte professoren og svarede: 
„Man må ikke se raketforskningen som et isoleret 
fænomen uden forbindelse med omgivelserne. Ra¬ 
ketforskningen har virket meget befrugtende på en 
række andre områder. Vi ville således i dag ikke 
have termostater i vore lejligheder, hvis denne forsk¬ 
ning ikke havde eksisteret. Dertil kom, at raket¬ 


forskningen hidtil havde forhindret en tredje ver¬ 
denskrig. 

Udkast til en „månebil“ foreligger 

Amerikanerne regnede med at nå til Månen i 
1967 , og professoren mente at kunne etablere en 
verdensrumstation inden udgangen af 1970. Selv 
havde han allerede lavet udkast til en „månebil“, 
som han viste et billede af. Professor Oberth me¬ 
ner at kunne gå ud fra, at Månens overflade består 
af en fast masse, der tillader landing og kørsel på 
Jordens drabant. 

Taleren, der har stillet sit honorar til rådighed 
for de katastroferamte her i landet, kom også ind 
på etiske og religiøse spørgsmål i forbindelse med 
raketforskningen. Der var bl. a. russernes formål 
med rumrejserne at påvise, at Gud ikke eksisterede. 
Men det ville russerne aldrig kunne få ham over¬ 
bevist om. 

Videnskabsmænd er ingen materialister 

Den videnskabelige forskning lærer os nemlig, at 
der findes noget, som vi kalder vor sjæl. Det var 
især lykkedes parapsykologien at påvise sjælens ek¬ 
sistens. Alle indvendinger, der hidtil var fremkom¬ 
met mod parapsykologien, kunne ikke holde stik, 
sagde professoren. Mange videnskabsmænd hældede 
til den anskuelse, at selv de mindste partikler i uni¬ 
verset ejer en eller anden form for bevidsthed. 

Der fandtes næsten ingen materialister blandt vi- 
denskabsmændene, påstod taleren og fortsatte på 
sin egen satiriske måde: „Virkelige materialister fin¬ 
des i dag kun blandt jurister, forretningsmænd og 
teologer! Det er alle dem, der ikke for alvor be¬ 
skæftiger sig med problemer. Hvis kirken vil hævde 
sig i fremtiden, må den slutte op om videnskabens 
foregangsmænd**. 


Det er er særkende for magtesløse perso¬ 
ner, at de altid skal have andre forhold 
end de foreliggende for at kunne udrette 
noget. 


Christian Kjellerup 

UFO - observationer 

over Skandinavien 

(Ought to be tran slated). 

Fra den 10. februar til den 9. marts 1962 er der 
til SUFOI’s Rapportcentral indkommet 19 rapporter, 
der fordeler sig med 2 fra før 1959, 3 fra 1961 og 
14 fra 1962. Der er i samme tidsrum indkommet 6 
detektorvarslinger fra 1962, således at antallet af de¬ 
tektorvarslinger nu er oppe på 146. 

Også i den forløbne måned er der registreret et 
ret ringe antal observationer. Det til trods for, at 
vejrforholdene har bedret sig en del. Det kunne i 
virkeligheden se ud til, at der er kommet et fald i 
aktiviteten, som ellers har været ret konstant i lang 
tid. 

Den 22. december 1961 ses et cigarformet ob¬ 
jekt over Horsens. Observatør er fru Stenstrøm. 
Fruen iagttog sammen med sin far objektet fra bo¬ 
pælen. Vejret var klart og tørt, og det var frost¬ 


vejr. Objektet blev iagttaget i fuldt dagslys, nem¬ 
lig fra kl. 1505—1510. Første gang observatørerne 
så objektet, fløj det langsomt mod syd i vandret 
stilling. Farven på objektet var lys orange, og det 
så ud, som om det udsendte bølger eller stråler. 
Objektet virkede blankt. Det forsvandt mellem hus¬ 
tage, men kom lidt efter til syne igen, — denne 
gang i lodret stilling. Dernæst forsvandt det lang¬ 
somt mod syd. 

Den 26. januar ses et meget hurtigt objekt over 
Randers. Det er hr. K. O. Christensen, der er ob¬ 
servatør. Objektet, der var svagt gult, fløj fra den 
nordlige horisont til den sydlige på sølle fire se¬ 
kunder. Undervejs blev kursen ændret svagt mod 
sydvest. Der var ingen lydfænomener. 

Fra Vejle ses den 5. februar 2 objekter. Først 
et blåligt kl. 1820—1825, dernæst et ildrødt kl. 
2010—2030. I begge tilfælde drejede det sig om 
et lille objekt (i udstrakt arm), der foretog forskel¬ 
lige manøvrer. 

Fra Nakskov ses den 8. februar et rødligt, pul¬ 
serende objekt komme flyvende fra sydøst med kurs 

mod nordvest. Det var ærtstort og havde et noget 
udflydende udseende. Det ændrede kurs mod syd¬ 
vest, medens dets farve ændredes fra rødligt til 
orange. Hastigheden var stor. 

Og så en rapport fra Sydjylland. Den 14. febru¬ 
ar kl. 2233 ser lokomotivføreren fra ekspressen mel¬ 
lem Fredericia og Esbjerg et objekt mod sydøst. 
Observationsstedet var i nærheden af Esbjerg. Ob¬ 
jektet var ellipseformet med en „blæselampe-lig¬ 
nende hale“. Objektet fløj langsomt, d. v. s. kun 
lidt hurtigere end en satellit. Medens det fløj, skif¬ 
tede det farve fra blændende hvidt til rødt. Det 
forsvandt ganske pludseligt efter ca. 15 sekunders 
observationstid. Det var ærtstort. Vejret var klart 
og tørt. 

Frk. B. Møller ser den 23. februar kl. 1900 et 
objekt forsynet med en lang hale. Det blev obser¬ 
veret fra Roskildevej i Ringsted. Selve objektet skif¬ 
tede farve og lysstyrke flere gange, medens halen, 
der var meget længere end objektet, var røgfarvet. 
Selv om objektet flere gange slukkedes, var halen 
konstant til syne. Objektet forsvandt i horisonten 
mod nord efter at have tilbagelagt 90—100 bue¬ 
grader på 2 minutter. 

Bådsmand Bak-Sørensen er ude at sejle igen, og 
han har sendt en observation fra Atlanten, nærmere 
betegnet 384 sømil nord for de kanariske øer. På 
skibet fik man pludselig øje på en lysstråle, der 
stod på skrå et stykke over horisonten. Det så ud 
som et langt og tyndt neonrør. Objektets lys var 
kraftigt hvidt. De to første minutter, objektet blev 
iagttaget, var lyset konstant, men så begyndte det 
at pulsere, indtil det to minutter senere slukkes 
langsomt for ikke at komme igen. 

Foruden de her nævnte observationer var der ob¬ 
servationer fra Nykøbing M., Viby, Rødvig, Ros¬ 
kilde, Roldsted (Mors), Ålborg samt Helsingør. 

Detektorvarslingerne var fra Borup, Vejle, Kø¬ 
benhavn og Horslunde. 

Erling Jensen, 



Ligger vi i dvale? 

— Det er, som om hele SUFOI ligger i 
dvale for tiden! 

Sådan stod der i et brev, jeg fik for nogen tid 
siden, og det gjorde mig deprimeret. Det kan vist 
ikke benægtes, at SUFOI for øjeblikket er inde i et 
slags dødvande — i hvert fald mange steder. Stu¬ 
diekredse og grupper er inde i en periode, hvor 
man går på stedet, og nyhederne fra udlandet er 
temmelig negative. Snart den ene og snart den an¬ 
den af dem, der har påstået at have kontakt, viser 
sig at være svindlere — og andre skifter til nega¬ 
tivt standpunkt uden nogen påviselig grund. 

Det ER forvirrende, men hvis man går de falske 
kontaktfolk efter i sømmene, undrer man sig ær¬ 
ligt talt over, at de har kunnet holde svindelen gå¬ 
ende så længe. Først for et par måneder siden hav¬ 
de jeg lejlighed til at læse Reinhold Schmidts egen 
beretning — og den stank langt væk. Alene hans 
fantastiske historie om et besøg i Cheops-pyramiden, 
hvor han så et rumskib, hvori selveste Jesus — ef¬ 
ter hans påstand — for 2.000 år siden skulle have 
forladt Jorden — gjorde mig sikker på, at manden 
var en svindler. 

Men: ved gennemlæsning af hans og andre falske 
kontaktberetninger er der en ting, som har slået 
mig, nemlig at disse beretninger ikke er så logiske, 
intelligente eller fri for personlige fordomme som 
George Adamski’s. En anden ting er, at disse fal¬ 
ske kontaktfolk i deres beretninger sætter sig selv i 
beretningens centrum — i modsætning til George 
Adamski. 

Det er selvfølgelig stadig muligt, at Adamski en 
dag vil blive afsløret som svindler — jeg tror det 
blot ikke, bl. a. fordi hans bøger og skrifter giver 
indtryk af en højere visdom end de banale og frisk¬ 
fyragtige kontaktberetninger, der indtil nu er ble¬ 
vet afsløret som falske. Adamski har heller ikke — 
i modsætning til de fleste andre — benyttet sin 
kontaktpåstand til at skaffe sig personlige fordele 

— hvilket de fleste falske kontaktfolk har gjort på 
den ene eller anden måde. 

Det kan måske også være forklaringen på, at den 
mystiske såkaldte tavshedsgruppe har gjort så kraf¬ 
tige forsøg på at standse Adamski. Han er nemlig 

— selv om han mangler en anerkendt uddannelse 

— for intelligent og ærlig og derfor tusind gange 

farligere end fupmagerne. Disse svindlere går i vir¬ 
keligheden tavshedsgruppens ærinde, fordi deres af¬ 
sløring som bedragere uvægerligt vil få ærlige og 
velmenende mennesker til at forkaste UFO-sagen 
som gennemført svindel. Måske står tavshedsgrup¬ 
pen direkte bag fupmagerne for derved at styrke de¬ 
res arbejde imod UFO-sagen og bringe folk i tvivl. 

Denne fare truer også vore hjemlige UFO-interes- 
serede — men den er ikke vanskelig at undgå. 
Hvis man sætter sig på sin hale og sammenligner 
de forskellige kontaktberetninger, mens man bruger 
den kritiske sans, som en ufolog nødvendigvis må 
have, vil man hurtigt kunne skille kornet fra av¬ 
nerne. 

Jeg understreger endnu engang: Fordi man bliver 
optaget af UFO-sagen, skal man ikke kritikløst ka¬ 
ste sin sunde fornuft og sin medfødte skepsis over 
bord! 

De bitre nyheder fra udlandet er nok ikke den 
eneste årsag til øjeblikkets passivitet. Det er vinter, 
og folk opholder sig ikke så meget ude i det fri. 
Derfor er antallet af observationer også tilbøjeligt 
til at falde. 

Endelig kan der ligge en anden grund bag den 
tallerkenmæssige passivitet. Gennem de sidste må¬ 
neder har Jordens to førende magter prøvet en ræk¬ 
ke atomvåben med enorm slagkraft. Vor klodes 
atmosfære er fyldt med dødbringende radioaktivt 
støv i de højere lag — og da rummenneskene me¬ 
get godt ved, hvad der er sundest for dem, nærer 
de sikkert ikke større ønske om at besøge Jorden, 
så længe vor atmosfære er så kraftigt besmittet med 
strålegiften. Ganske vist kan radioaktiviteten næppe 
trænge ind i deres skibe i større mængder, men 
hVis de lander og vover sig ud i Jordens atmo¬ 
sfære, kan de ikke undgå støvet. Derimod skulle det 
ikke undre mig, om der er begyndt at indløbe rap¬ 
porter om de grønne ildkugler, som tilsyneladende 
kan neutralisere strålingen . . . 

Måske er der ikke så mange UFOs i vor atmo¬ 
sfære for øjeblikket, måske forholder de sig afven¬ 
tende — men under alle omstændigheder er det på 
tide igen at slå fast med syvtommerspir, at hoved¬ 
sagen inden for UFO-problemet ikke er, om der er 
10 eller 100 observationer på en måned, men hvor¬ 
dan hvert enkelt menneske reagerer på det faktum, 
at der er intelligensvæsener — endda mennesker — 
på andre planeter i det kosmiske rum, og på de nye 


etiske og moralske krav, som følger af dette fak¬ 
tum. Det er kort sagt ikke den flyvende tallerken, 
men dens betydning for det enkelte menneske, det 
er hovedsagen. 

Så længe det er tilfældet — og så længe der er 
mennesker, som de flyvende tallerkener har bragt til 
at tænke, ligger UFO-sagen ikke i hi. — Og det 
vil den heller ikke komme til fremover! 

Per Borgaard. 

En filosof - videnskabsmand 
ser på verdenskrisen 

En af de mest vidtskuende og sandt videnskabe¬ 
lige afhandlinger om betydningen og naturen af den 
kaotiske æra, vi befinder os i i dag, er givet af dr. 
Paul Brunton i hans nyeste værk „Menneskets ån¬ 
delige krise", (udkommet i 1952). 

Enhver, der søger at få en klarere opfattelse af 
årsagerne og kræfterne bag vor verdens nuværende 
tilstand, skulle studere dette værk af en mand, der 
må anses for at være en af vor tids få sande filosof- 
videnskabsmænd. 

Dr. Brunton bryder sig måske ikke om at blive 
kaldt „videnskabsmand* 4 , men skal vi bruge ordet 
i dets sande betydning, er det bestemt rigtigt at 
anerkende en, der virkelig har fulgt opfordringen 
„menneske, kend dig selv 44 , som en første klasses 
videnskabsmand. 

Skønt citater i uddrag aldrig giver retfærdighed 
til en sådan bog, i hvilken hvert ord er værdifuldt, 
vil nogle få korte stykker måske kunne antyde bred¬ 
den og dybden af Paul Brunton’s forståelse af men¬ 
neskehedens nuværende vanskelige stilling. 

„ . . . Vore ydre fremskridts aktivitet gør men¬ 
nesket blindt for sandheden om, at ingen civilisa¬ 
tion, der ikke kan opnå balance mellem de materia¬ 
listiske og åndelige kræfter, kan vare. Dens egen 
tunge materialisme får den til sidst til at vakle. 
Dette er én dunkel mening om vor tids verdens¬ 
rystende begivenheder. Den moderne civilisation har 
arbejdet sig hen til sit logiske endeligt og har hø¬ 
stet, hvad den har sået . . . 

. . . Den selvbehagelige tilfredshed over, at alt 
bliver bedre og bedre, er ved at forsvinde. Den ulyk¬ 
kelige konstatering af, at fremskridt kan være for 

ensidig en ting, er ved at ske. At se så megen strid 
og uorden i verden, så megen bestialitet og fornuft- 
løshed kan let få mennesket til at undre sig over, 
hvilken slags fremskridt dette er. 

Disse tider må ses i egentligt historisk og psyko¬ 
logisk perspektiv, hvis de skal ses korrekt. Det vil 
da ses, at det gjorte tekniske fremskridt ikke har 
opvejet den åndelige tilbagegang, der har ledsaget 
det. Den skærende ulighed mellem dem påkalder 
opmærksomheden . . . 

. . . Videnskaben har undersøgt universet i en¬ 
hver retning med undtagelse af én — videnskabs¬ 
manden selv! Trykket og spændingen i vort såkaldte 
civiliserede liv er sådan, at det for mennesket bliver 
mindre og mindre muligt at finde tid til at se på 
sig selv — og endnu mindre til at se ind i sig 
selv . . . 

. . . Vi, der lever på den ydre skal af en planet, 
der drejer sig vej gennem det endeløse rum, tilhø¬ 
rer den mest tragiske og kritiske af alle dens æraer. 
Derfor må vi begynde at søge efter dens mening for 
os. At opdage, hvad den er, og at omorientere vort 
liv i overensstemmelse hermed kunne gøre den nær 
forestående æra til den mest velsignede af alle, men 
ikke at gøre det kunne let gøre den til den værste 

At universet har en mening, og at menneskeligt 
liv ikke er en blot og bar vandring fra intethed til 
intethed, er den faste bekræftelse af filosofien. 
Skønt den i sin fylde tilbyder en visdom, der er 
vanskelig at fatte, en for ophøjet moral, en mystik, 
der er for fremmed til, at menneskehedens masser 
skal bekymre sig om den, endnu mindre forstå den 
og leve op til den, er dette ikke at sige, at den er 
nytteløs for dem eller ikke har noget budskab til 
dem i den alvorligste krise i deres liv. Uden at bede 
enhver om at blive en moden filosof, uden at bede 
nogen som helst om at studere lysbringende filosofi, 
beder den dog om at blive hørt i dens budskab om 
menneskehedens nuværende situation . . . 

. . . Den krise, som verden nu står over for, er 
noget, den aldrig har stået over for før på så bred 
en front. De fleste mennesker føler sig hjælpeløse 
over for disse katastrofale begivenheder, der har 
fulgt efter hinanden så hurtigt i løbet af de sidste 
få år. Det menneskelige sind er for forstyrret til 
overhovedet fuldtud at kunne samle betydningen 
deraf. Vi må spørge os selv, hvorfor sådanne ube¬ 
kendte historiske hændelser, sådanne revolutione¬ 


rende opfindelser, sådanne onde anslag og sådan in¬ 
dre gæring skal ryste menneskeheden netop på dette 
tidspunkt og i så stor målestok i dens årelange løbe¬ 
bane. Hvorfor har disse hændelser ikke vist sig før? 

Det er en fejltagelse at se efter historiske analo¬ 
gier for at sammenligne de nuværende situationer. 
Om kort tid vil det vise sig, at krisen i dag ikke 
blot er uden sidestykke i dens umådelige spillerum, 
men også på en meget speciel måde. 

Vi står ikke blot ved slutningen af en historisk 
tidsalder i det menneskelige liv, men også ved slut¬ 
ningen af en kosmisk tidsalder. Førstnævnte situa¬ 
tion er indtrådt før og vil indtræde igen, men sidst¬ 
nævnte er en situation, med hvilken der ikke i så 
stor udstrækning har kunnet drages sammenligning 
gennem tiderne efter Atlantis. 

Sammenlignet med den tid, annalerne ved at be¬ 
rette om, er den menneskelige historie derfor nået 
til en periode af alvorligste betydning og den men¬ 
neskelige skæbne til en periode for den alvorligste 
beslutning. 

... En hel æra er ved at blive bragt til afslutning 
— hvoraf opløsningen af værdier og institutioner 
forklares. Dens egen alvorlige mangler, dens egen 
moralske tilbageståenhed og dens egen hæslige ma¬ 
terialisme har ædt sig ind i dens eget „kød“ som æt¬ 
sende syrer. 

Vi er vidner til en umådelig planetomfattende af¬ 
vikling af opslidte former, falske ideer, hykleriske 
institutioner, selvisk holdning og åndelig stagnation, 
selv om denne afviklings veje og kræfter i sig selv 
er så slette, at de for en tid indfører en værre tinge¬ 
nes tilstand end den tidligere. For det gode er ved 
at opløses samtidigt med det onde, det sande ryd¬ 
des bort sammen med vrøvlet, og det smukke øde¬ 
lægges også. I denne overgangsalder, hvor udvik¬ 
lingskræfterne presser og indvirker på menneskehe¬ 
den, både indefra og udefra, bliver de fremherskende 
moralske særkender overalt ubarmhjertigt tvunget 
til at vise sig, som de virkelig er og uden forklæd¬ 
ning. Og overalt høster menneskene med dramatisk 
uundgåelighed følgerne, til hvilke disse særkender 
fører. Til slut er det lige så umuligt for dem at 
skjule, hvad de begærer, som det er at undgå, hvad 
de fortjener. I dette århundrede er det gengældel¬ 
seslovens sag ubarmhjertigt at regulere alle de grup¬ 
pers og interessers „konti“, der er blevet domineret 









78 


UFO-NYT 


af det dyriske ego. Historien er blevet dunkel på en 
dramatisk måde. 

Dette er i sandhed dommens „dag“, (d.v.s. peri¬ 
ode), der tales om i Bibelen, tiden, hvor retfærdig¬ 
hedens målestok er i fuld gang for alle racer, alle 
klasser, alle nationer og alle religioner. Dette er 
skalaen, hvorefter den af menneskeheden opbyggede 
struktur og menneskeheden selv bliver vejet, målt 
og værdsat . . . 

. . . Den nye tidsalders magt har langsomt begyndt 
sit arbejde. Dens tryk tvinger menneskene til at for¬ 
følge nye undersøgelsesveje, til at tørste efter videre 
livsbevidsthed, selv om deres umodenhed ofte fører 
dem til at forveksle det onde med det gode, den 
ondskabsfulde løgn med den velsignelsesrige sand¬ 
hed. Hvorfor har folkemasserne i Asien ellers endt 
deres lange døs og her begyndt grådigt at benytte 
de nye muligheder til at lære at læse og skrive og 
således blive mere erkendte borgere i verden? Hvor¬ 
for har de underpriviligerede på de fem kontinen¬ 
ter været så vedholdende i deres krav om et bedre 
økonomisk liv end tidligere? Hvorfor er lande, der 
sov i middelalderlig tilbageståenhed, blevet rejst ved 
krig og kriser og tvunget til at åbne sig for nye og 
værre så vel som nye og bedre ideer? Det er, fordi 
en universel gæring rører op i både det onde og det 
gode, der så længe har boet i menneskenes sind. De 
alene, der har nøglen til vor tid, kan læse dens 
gåde, hvilken er, at den gamle måde for materia¬ 
listisk tænkning, de gamle måder at se livet på, hur¬ 
tigt bringes op til overfladen i deres yderste former, 
blot for omsider at blive ubønhørligt knust af over¬ 
raskende begivenheders chok . . 

{Paul Brunton ). 

Oversætter: H. Rasmussen. 


★ ★ 
★ 


At se det rette og ikke gøre det er man¬ 
gel på mod. 

(Kung-fu-tse, 551—479 f . Kr.) 


Betydningsfulde fakta 

Fra „Le Courrier Interplanétaire", oktober 

1960, citeres følgende: 

I et øjeblik, hvor verdenssituationen synes at for¬ 
kludre sig og gå i hårdknude, burde meddelelsen om, 
at de andre kloder — endog de nærmeste — er be¬ 
folket med tænkende væsener, være det, der fik en 
altoverskyggende betydning. Om det så er den gamle 
pioner inden for rumfarten, Hermann Oberth, så er¬ 
klærer han sig overbevist om, at planetsystemerne 
Tau Ceti og Epsilon Eridani, som vore radioastro¬ 
nomer lytter efter, må regnes blandt de områder, 
hvorfra de flyvende tallerkener kommer. Ifølge et 
telegram fra UPI har russerne for nylig meddelt, at 
de vil sende en raket rundt om planeten Mars for 
at tage fotografier, der skulle bevise, at der er liv 
på denne planet. Endvidere erfarer vi, at luftfart- og 
rumforskningsadministrationen i USA (NASA) siden 
sidste halvdel af 1960 har opfanget signaler fra en 
ukendt satellit, der bevæger sig rundt om Jorden. 
Sådanne signaler er også blevet opfanget af radio¬ 
astronomer i Europa. Den 1 . marts 1960 offentlig¬ 
gjorde NASA et program, som bl. a. omfatter efter¬ 
forskning af liv uden for vor egen klode. Angående 
den ukendte satellit, om hvilken meddelelse frem¬ 
kom allerede i februar 1960 , og som skulle veje 15 
tons, har den russiske ekspert i astronautik, Alla Ma- 
sewitch, den 12 . februar sagt, at han tvivlede stærkt 
om, at den skulle være af sovjettisk oprindelse, og 
han tilføjede: „Uden nærmere oplysninger kan jeg 
end ikke forestille mig, hvorfra den skulle komme". 
Viceadmiral R. H. Hillenkoetter, leder af US efterret¬ 
ningsvæsen (CIA), har netop erklæret: „Jeg ved, at 
hverken Rusland eller USA har noget som helst, der 
ligner UFOer med deres ekstraordinære hastigheder 
og manøvredygtighed, men under alle omstændighe¬ 
der flyver disse maskiner under intelligent kontrol**. 

Vi tillader os at spørge, om der er nogen mening 
i at kalde os tossede, fordi vi har positiv viden om 
denne intelligente kontrol? Hvem tør vove at spille 
struds, når der foreligger sådanne fundamentale op¬ 
lysninger som dem, vi bringer? 

De meddelelser, der er offentliggjort i den franske 
presse om observerede rumskibe, beløber sig til ca. 
1/30 af det samlede antal, hvorom vi har modtaget 
rapport fra snart sagt alle lande. Fra tid til anden 
hører vi fra læserne, men vi kan ikke offentliggøre 

alt. UFO-organisationen i London, Luforo, har for 
året 1959 optalt 154 observationsrapporter. Den bra¬ 
silianske undersøgelseskommission meddeler, at der 
alene for Brasiliens vedkommende foreligger 81 rap¬ 
porter fra 1959 mod 87 i 1958. Og det er blot fra 
Brasilien. 

For 1960 gælder det, at alle indberetninger, der er 
hold i, taler om talrige overflyvninger og kortvarige 
landinger af UFOer — såvel cigarformede sim skiver 
og trekanter - i følgende lande: Alaska, Argentina, Bra¬ 
silien, Cypern, Danmark, England, Fidjiøerne, Irland, 
Japan, Mallorca, Norge, Spanien, Sydafrika, Schweiz, 
Tyskland, USA, Venezuela og Østrig. 

Disse overflyvninger og landinger er blevet talri¬ 
gere siden juli måned 1960 og falder sammen med, 
at Mars er begyndt at nærme sig Jorden (korteste 
afstand i december 1960). 

Men visse mennesker vil trods alt ikke tro noget 
af dette. Vi forlanger ikke, at de skal TRO, men 
blot, at de skal tage kendsgerninger til efterret¬ 
ning. F. eks. følgende: 

„Le Courrier Interplanétaire“ har i sit nr. 32 af 28. 
oktober 1957 givet meddelelse om en sagkyndig ana¬ 
lyse af et stykke metal, der den 13. december 1954 
var faldet ned fra et UFO i byen Campinas i Brasi¬ 
lien. Denne analyse har godtgjort dette metals ikke- 
jordiske oprindelse, idet det drejer sig om et stykke 
100 % rent tin, som ikke forekommer på Jorden 
(vægtfylde 10,3 i stedet for 7,3). 

I september 1957 så en gruppe fiskere pludselig 
et UFO eksplodere over strandbredden tæt ved Uba- 
tuba (staten Sao Paulo, Brasilien). Lang tid efter og 
ikke uden mangfoldige vanskeligheder lykkedes det 
dr. Olavo Fontes, der som kirurg er tilknyttet det 
medicinske fakultet i Rio de Janeiro, at erholde nogle 
brudstykker fra dette UFO. Disse har været genstand 
for undersøgelse såvel med en Hilzer spektrograf som 
med røntgenstråler i de største brasilianske laborato¬ 
rier. Resultaterne er imidlertid først blevet meddelt i 
marts 1960. Det drejer sig om det renest tænkelige 
magnesium, renere end den prøve, der betragtes som 
den reneste her på Jorden. Sidstnævnte prøve opbeva¬ 
res i „American Society for Testing Materials" og 
indeholder spor af calcium, aluminium, kobber, jern 
og silicium. Endelig har prøven fra Ubatuba en vægt¬ 
fylde på 1,86, medens jordisk magnesium har en 
vægtfylde på 1,74. 

^Oversætter Aage Voss 


Tallerkener og historie 

af Harry Lord 

Or bit, marts 1961 

Der findes en hel del „tallerkenforskere", der mener, 
at tallerkenerne er mekaniske, metalliske genstande 
fabrikeret af et eller andet ukendt land på denne 
jord. Hvis vi anvender glosen „tallerkenformet" i al¬ 
mindelig betydning, er jeg ikke uenig med dem, for 
også jeg tror, at de teknisk udviklede lande på denne 
jord er i besiddelse af et cirkulært, tallerkenformet 
apparat, der roterer, medens det flyver med stor ha¬ 
stighed. Hvis jeg skulle tænke på tallerkenerne som 
noget nyt, som først fremkom i 1947, ville jeg uden 
tvivl af hele mit hjerte gå ind på denne tankebane. 
Det ville ikke indebære noget mysterium. 

De, der stadig fastholder en sådan ide på trods af 
undersøgelser siden 1947, må enten være blot og bar 
stædige, eller også er de ikke klare over det faktum, 
at flyvende tallerkener har besøgt vor planet i lange 
tider. Det er vanskeligt at forestille sig, at top-navne 
i tallerkenundersøgelser og velkendte tallerkenmagasi¬ 
ner redigeret af dem, kan være med i den sidstnævnte 
gruppe. De er ikke opmærksomme på de historiske 
optegnelser, der beviser uden for enhver tvivl, at 
tallerkener har fløjet i vor atmosfære, længe før vi 
overhovedet opfandt flyvemaskinen. Om dette forhold 
kan der ikke herske skygge af tvivl. Det var den 
første vigtige opdagelse, der blev gjort i tallerken¬ 
forskningen. Den kvalte automatisk den ide, at de 
flyvende tallerkener blev fabrikeret på Jorden. Hvad 
er det da, de mennesker, der forfægter teorien om de 
jordisk fremstillede tallerkener, vil opnå? Hvis de 
tror, de kan overbevise os om det modsatte af ind¬ 
lysende kendsgerninger, må de være lige så dumme 
som de „fladpander", der synes at ignorere de mest 
afgørende beviser. 

Jeg har gjort mit bedste for at forestille mig de 
tankebaner, de „jordisk fremstillede tallerkener"s bri¬ 
gade har anvendt, samtidig med at jeg i tankerne har 
fastholdt det historiske aspekt, og jeg kan ikke se, 
hvordan de forener de to modsætninger. Der er, så 
vidt jeg kan se, kun én måde, på hvilken tallerke¬ 
nerne kunne opstå på Jorden og dog passe ind i de 
historiske kendsgerninger, men da ikke én af „jord- 
fremstillings"-teoretikerne har omtalt denne ene mu- 

lighed, i hvert fald så vidt jeg ved, kan jeg kun an¬ 
tage, at det ikke er anført i deres bøger. 

Jeg tænker på bevidstløshed. Det er muligt, at en 
fremskreden civilisation engang levede på denne pla¬ 
net, og at de havde evnen til at foretage rejser i 
rummet ... at de havde tallerkener. Derpå kunne en 
eller to ting være sket: 

1 . en poltipning, der hurtigt omdannede hele den 
befolkede del af kloden til is og anbragte livet i en 
slags dvaletilstand, eller 2. et forsætligt forsøg med 
tiden, hvor nogle mennesker fra den tid blev bevaret 
med en fremtidig aktivitet for øje. 

Tusinder af år senere ville de så vågne og udfolde 
den aktivitet, det fra starten var meningen, de skulle 
udføre. Dette er altfor fantastisk en ide, ikke sandt? 
Måske er det, men den ville forklare det større og 
større antal af besynderlige uhyrer, der fra tid til an¬ 
den bliver set over hele Jorden. Polypdyret og Loch 
Ness-uhyret, for at nævne to, kunne have været præ¬ 
serveret i isen i tusinder af år, blevet frigjort, da 
isen på polerne smeltede, og derved narret vore hi¬ 
storikere og biologer. Dette er naturligvis alt sammen 
ren og skær fantasi. Er det fejlagtigt, kan man stadig 
bruge emnet til skabelse af en god science fiction 
film. Jeg omtalte det kun for at vise, hvor langt man 
er nødt til at gå, hvis man skal opretholde „ jordf rem¬ 
stillingsteorien* 4 . Det gale ved det er bare, at det og¬ 
så kvæler den ide, at en af verdensregeringerne frem¬ 
stiller alle tallerkenerne. 

De historiske optegnelser åbenbarer også, at andre 
typer af UFOer har aflagt besøg her på Jorden en¬ 
gang i fortiden. Cigarformede, trekantede, runde, cy¬ 
linderformede, halvmåneformede, firkantede og man¬ 
ge andre arter. Er de også fremstillede af en af vore 
nuværende regeringer? Nogle af de cigarformede ob¬ 
jekter er beskrevet som værende over 1,5 km i læng¬ 
den. Det må være et meget dygtigt udarbejdet system, 
der var i stand til at finde et sted på Jorden til at 
opbevare, vedligeholde og hemmeligholde en så ko¬ 
lossal flåde af super-rumskibe og samtidig bruge mil¬ 
lioner af kroner på almindelige raketter. 

Den indlysende konklusion, man når frem til, er, at 
historien spiller en meget vigtig rolle i studiet af 
UFOer. At ignorere det er at komme på vildspor. 

Overscetter: Svend Larsen. 

Billedforklaring til fotografiet på bagsiden 

Dette månefotografi af månebjergkæden Apen- 
ninernes østlige del er taget med 60 tommers 
reflektoren på Mount Wilson observatoriet be¬ 
liggende i Californien, U. S. A., i 1956. 

Læserne bør lægge mærke til billedets højre 
hjørne, og de vil da se en ANSIGT lignende 
formation, og dette er ikke en tilfældighed, for 
det var nemlig på denne måde, at man i de helt 
gamle dage (ca. 5000 til 15000 år siden) gjorde 
de rumrejsende opmærksom på, at her boede der 
mennesker, så og så langt fremskredne i udvik¬ 
ling, men denne form for kommunikation er i vtre 
dage smuldret hen. 

Men vi finder dog resterne af den her på jor¬ 
den også, blandt de få steder kan nævnes pyra¬ 
miderne i Ægypten og lukaernes ruinbyer i 
Peru. På luftfotografier af ovennævnte steder, 
taget fra stor højde, ses lignende ANSIGTER 
og gamle symboler, og læg nøje mærke til at 
disse symboler og ansigter kan kun ses fra luften. 

Kai Ove Madsen. 


Hamilton, Ohio, 20. juni 1939 (AP). 

Et Air Force mandskab samlede sent i dag styk¬ 
kerne af et uidentificeret flyvende objekt op og tog 
dem med til W right Patterson Air Force Base i 
Dayton. 

Air Force mændene gav ingen forklaring på, hvad 
det kunne være, som faldt fra den tilsyneladende 
tomme himmel sent i går, og som landede tæt ved en 
14 årig dreng. 

Politiet sagde, at objektet, der omtrent var på 
størrelse med en badebold, var brudt sammen, da det 
ramte et betonfortov. Officerer sagde, at det sand¬ 
synligvis var af et eller andet skinnende metal, men 
at det så forbrændt ud. Farverne var fra gråt til 
flødefarvet. 

Den 14 årige Sammie Harris sagde, at han le¬ 
gede på gårdspladsen, da objektet faldt, og han hørte 
ingen flyvere på det tidspunkt. 

